જસદણનાં નાગરિકો પોતાની પરસેવાની કમાણીનાં હજારો રૂપિયા વિવિધ વેરારૂપે નગરપાલિકાને ચુકવે છે અને સરકારની વિવિધ લાખો કરોડોની નાણાકીય ગ્રાન્ટ આવે છે પરંતુ આવી મસમોટી રકમનાં કામો અત્યાર સુધી દલા તરવાડી મુજબ થતાં પરંતુ હાલ ચીફ ઓફિસરે અનેકનું તરભાણુ બંધ કરાવી પાલિકાનાં લાખો રૂપિયા બચાવ્યા છે. ઈ. સ. ૧૯૯૫માં જસદણને નગરપાલિકાનો દરજજો મળ્યા બાદ પાલિકામાં લાગતા વળગતાઓ યેનકેન પ્રકારે લાખો રૂપિયાનાં કામો ઉતારી માલેતુજાર બની ગયા અને પ્રજાના સેવક હોવાનો દાવો પણ કરે છે અને કેટલાક એ તો પોતાની જાગીર હોય એમ વગર ટેન્ડરએ લાખો રૂપિયાનાં કામો કરાવ્યા હતા અને નબળી કક્ષાનાં કામો કર્યા હતા પરંતુ આ ચીફ ઓફિસરએ નિયમ મુજબ તમામ બિલોની ચુકવણી કામ જોઈને કરતાં હાલ પાલિકાને લાખો રૂપિયાનો ફાયદો થયો છે.